STA ร่วง 3% คาดนลท.วิตกต้นทุนผู้ผลิตสูง หลังครม.อนุมัติยางพาราเป็นสินค้าควบคุม
STA ร่วง 3% คาดนลท.วิตกต้นทุนผู้ผลิตสูง หลังครม.อนุมัติยางพาราเป็นสินค้าควบคุม ล่าสุด ณ เวลา 10.37 น. ราคาอยู่ที่ 12.60 บาท ลดลง 0.40 บาท หรือ 3.08% สูงสุดที่ระดับ 12.90 บาท ต่ำสุดที่ระดับ 12.00 น. ด้วยมูลค่าการซื้อขาย 318.73 ล้านบาท
17 ม.ค. 2561

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10.37 น. ราคาอยู่ที่ 12.60 บาท ลดลง 0.40 บาท หรือ 3.08% สูงสุดที่ระดับ 12.90 บาท ต่ำสุดที่ระดับ 12.00 น. ด้วยมูลค่าการซื้อขาย 318.73 ล้านบาท

ด้าน บล.เอเชีย เวลท์ ระบุในบทวิเคราะห์ว่า หลังจาก ครม.อนุมัติบัญชีสินค้าควบคุมปี 61 รวม 53 รายการ ดึงยางพาราเข้ากลุ่มหวังแก้ปัญหาราคาตกต่ำ ได้แก่ น้ำยางสด ยางก้อน เศษยาง น้ำยางข้น ยางแผ่น ยางแท่ง ยางเครพ เพื่อสร้างความเป็นธรรมให้แก่ชาวสวนยางพารา เนื่องจากเกิดปัญหาราคายางพาราตกต่ำ
โดยฝ่ายวิจัยมีความเห็นว่า การกำหนดราคารับซื้อยางจะทำให้ต้นทุนของผู้ผลิตบิดเบือนไป และอาจจะเป็นต้นทุนที่สูงกว่าคู่แข่งขันในตลาดส่งออก ซึ่งมี อินโดนีเซีย เวียดนาม และมาเลเซีย ขั้นตอนการควบคุมราคานั้น ครม.จะต้องนำไปเสนอกระทรวงพาณิชย์พิจารณาก่อน และคาดว่าต้องมีการหารือกับผู้ประกอบการเช่น STA, TRUBB ต่อไป จึงมองเป็น Sentiment เชิงลบ แต่คาดว่ายังไม่กระทบต่อปัจจัยพื้นฐานของบริษัทที่เป็นผู้ประกอบการ
ทั้งนี้ ราคายางแท่ง STR20 (1.54 เหรียญสหรัฐฯ ต่อ กก.) ที่ซื้อขายในขณะนี้ราคาค่อนข้างต่ำกว่าราคายาง TOCOM (2.02 เหรียญสหรัฐฯ ต่อ กก.) บมจ.ศรีตรังแอโกรอินดัสทรี (STA) เนื่องจากหลุดแนวรับสำคัญที่ 13.40 บาท และ 13.90 บาท รอสัญญาณกลับตัวจึงหาโอกาสเข้าซื้อเก็งกำไร
 